Ežerėlė

Ežerėlė – upė šiaurės Lietuvoje; Daugyvenės kairysis intakas. Prasideda Radviliškio rajone, į vakarus nuo Šeduvos. Iki įtekėjimo į Arimaičių ežerą vadinama Šiekštumu. Toliau teka į šiaurės rytus Radviliškio ir Pakruojo rajonais. Prateka Radvilonių, Draumėnų miškus, Rozalimo šilą. Įteka į Daugyvenę 5 km nuo jos žiočių, prie Uošo kaimo.
miniatiūra|250px|left|Tarp Pakruojo ir Klovainių

Intakai: Uosupis, Sidabrupis (kairieji), Dervelis (dešinysis).

Vidutinis nuolydis 114 cm/km. Upės vaga sureguliuota. Ant Ežerėlės įrengti Paežerių (54 ha) ir Laičių (17 ha) tvenkiniai. Prie Ežerėlės esančios gyvenvietės: Užuožeriai, Balčiūnai, Laičiai, Vaišvydžiai.

Upėvardis kilęs nuo žodžio ežeras („stovinčio vandens telkinys“).

 Šaltiniai 

Kategorija:Radviliškio rajono upės
Kategorija:Pakruojo rajono upės